CELEX: 32015R1761
Language: sk
Date: 2015-10-01 00:00:00
Title: Vykonávacie nariadenie Komisie (EÚ) 2015/1761 z 1. októbra 2015, ktorým sa mení nariadenie (ES) č. 378/2005, pokiaľ ide o správy referenčného laboratória Spoločenstva, poplatky a laboratóriá uvedené v prílohe II k uvedenému nariadeniu (Text s významom pre EHP)

2.10.2015   
            
            
               SK
            
            
               Úradný vestník Európskej únie
            
            
               L 257/30
            
         VYKONÁVACIE NARIADENIE KOMISIE (EÚ) 2015/1761
   z 1. októbra 2015,
   ktorým sa mení nariadenie (ES) č. 378/2005, pokiaľ ide o správy referenčného laboratória Spoločenstva, poplatky a laboratóriá uvedené v prílohe II k uvedenému nariadeniu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 7 ods. 4 prvý pododsek a článok 21 tretí odsek,
   po porade s Európskym úradom pre bezpečnosť potravín,
   keďže:
   
               (1)
            
            
               Nariadením (ES) č. 1831/2003 sa stanovuje postup na povoľovanie umiestňovania na trh a používanie kŕmnych doplnkových látok vo výžive zvierat. Stanovuje sa v ňom, že každá osoba, ktorá sa usiluje získať povolenie kŕmnej doplnkovej látky alebo o povolenie nového používania kŕmnej doplnkovej látky, má v súlade s uvedeným nariadením predložiť žiadosť o povolenie.
            
         
               (2)
            
            
               V nariadení Komisie (ES) č. 378/2005 (2) sa stanovujú podrobné pravidlá implementácie nariadenia (ES) č. 1831/2003, pokiaľ ide o žiadosti o povolenie kŕmnej doplnkovej látky alebo o nové používanie kŕmnej doplnkovej látky a o povinnosti a úlohy referenčného laboratória Spoločenstva (ďalej len „RLS“).
            
         
               (3)
            
            
               V článku 5 nariadenia (ES) č. 378/2005 sa stanovuje, že RLS podá úplnú hodnotiacu správu Európskemu úradu pre bezpečnosť potravín (ďalej len „úrad“) pri každej žiadosti o povolenie kŕmnej doplnkovej látky. Výnimky z povinnosti predložiť hodnotiacu správu sa týkajú žiadostí o nové použitie kŕmnej doplnkovej látky alebo žiadostí o zmenu podmienok existujúceho povolenia za predpokladu, že navrhované podmienky v prípade nového použitia alebo v prípade zmeny podmienok povolenia patria do rozsahu pôsobnosti metódy analýzy, ktorá bola v minulosti predložená v súlade s požiadavkami stanovenými v prílohe II k nariadeniu Komisie (ES) č. 429/2008 (3) a ktorá už bola vyhodnotená. Okrem toho sa v článku 4 uvedeného nariadenia stanovuje, že RLS má od žiadateľov vyberať poplatky za predkladanie žiadostí o povolenie. Výnimka sa vzťahuje na prípad, ak sa nevyžadujú vzorky a RLS nemusí vydať správu, keďže metóda analýzy už bola vyhodnotená. Na žiadosti o obnovenie povolenia kŕmnych doplnkových látok sa však tieto výnimky nevzťahujú.
            
         
               (4)
            
            
               Zo skúseností vyplýva, že výnimky z požiadaviek týkajúcich sa hodnotiacich správ a poplatkov za predkladanie by sa mali rozšíriť aj na žiadosti o obnovenie povolení kŕmnych doplnkových látok. Článok 5 a príloha IV k nariadeniu (ES) č. 378/2005 by sa preto mali zodpovedajúcim spôsobom zmeniť.
            
         
               (5)
            
            
               V prílohe II k nariadeniu (ES) č. 378/2005 sa stanovuje zoznam národných referenčných laboratórií, ktoré RLS pomáhajú pri plnení jeho povinností a úloh. Niekoľko členských štátov informovalo Komisiu, že ich národné referenčné laboratóriá, ktoré sú súčasťou konzorcia, sa zmenili, pretože na ten účel boli vymenované iné laboratóriá, alebo sa zmenil názov alebo adresa laboratórií. Príloha II k nariadeniu (ES) č. 378/2005 by sa preto mala zodpovedajúcim spôsobom upraviť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Nariadenie (ES) č. 378/2005 sa mení takto:
   
               1.
            
            
               Článok 5 ods. 4 sa nahrádza takto:
               „4.   Hodnotiaca správa sa nevyžaduje pri:
               
                           a)
                        
                        
                           žiadostiach o nové použitie kŕmnej doplnkovej látky predložených v súlade s článkom 4 ods. 1 nariadenia (ES) č. 1831/2003, ak navrhované podmienky umiestnenia kŕmnej doplnkovej látky na trh v prípade nového použitia patria do rozsahu pôsobnosti metódy analýzy, ktorá bola v minulosti predložená v súlade s bodom 2.6 prílohy II k nariadeniu (ES) č. 429/2008 a RLS ju už vyhodnotilo;
                        
                     
                           b)
                        
                        
                           žiadostiach o zmenu podmienok existujúceho povolenia predložených v súlade s článkom 13 ods. 3 nariadenia (ES) č. 1831/2003, ak navrhovaná zmena alebo nové podmienky umiestnenia kŕmnej doplnkovej látky na trh patria do rozsahu pôsobnosti metódy analýzy, ktorá bola v minulosti predložená v súlade s bodom 2.6 prílohy II k nariadeniu (ES) č. 429/2008 a RLS ju už vyhodnotilo;
                        
                     
                           c)
                        
                        
                           žiadostiach o obnovenie existujúceho povolenia predložených v súlade s článkom14 nariadenia (ES) č. 1831/2003, ak podmienky umiestnenia kŕmnej doplnkovej látky na trh patria do rozsahu pôsobnosti metódy analýzy, ktorá bola v minulosti predložená v súlade s bodom 2.6 prílohy II k nariadeniu (ES) č. 429/2008 a RLS ju už vyhodnotilo.
                        
                     Bez ohľadu na odsek 4 môže Komisia, RLS alebo úrad na základe legitímnych faktorov súvisiacich so žiadosťou považovať nové hodnotenie metód analýzy za nevyhnutné. V takýchto prípadoch RLS informuje žiadateľa.“
            
         
               2.
            
            
               Príloha II sa nahrádza prílohou k tomuto nariadeniu.
            
         
               3.
            
            
               V prílohe IV sa bod 5 pod nadpisom „Sadzby podľa typu žiadosti o povolenie na kŕmne doplnkové látky v súlade s nariadením (ES) č. 1831/2003“ nahrádza takto:
               
                           „5.
                        
                        
                           Obnovenie povolenia kŕmnej doplnkovej látky [článok 14 nariadenia (ES) č. 1831/2003]:
                           
                                       —
                                    
                                    
                                       poplatok = zložka 2 = 4 000 EUR
                                    
                                 
                                       —
                                    
                                    
                                       ak sa uplatňuje článok 5 ods. 4 písm. c): poplatok = 0 EUR.“
                                    
                                 
                     
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 268, 18.10.2003, s. 29.
   
      (2)  Nariadenie Komisie (ES) č. 378/2005 zo 4. marca 2005 o podrobných pravidlách implementácie nariadenia Európskeho parlamentu a Rady (ES) č. 1831/2003 týkajúceho sa povinností a úloh Referenčného laboratória Spoločenstva o žiadostiach o povolenie kŕmnych doplnkových látok (Ú. v. EÚ L 59, 5.3.2005, s. 8).
   
      (3)  Nariadenie Komisie (ES) č. 429/2008 z 25. apríla 2008 o podrobných pravidlách implementácie nariadenia Európskeho parlamentu a Rady (ES) č. 1831/2003, pokiaľ ide o prípravu a predkladanie žiadostí a posudzovanie a povoľovanie kŕmnych doplnkových látok (Ú. v. EÚ L 133, 22.5.2008, s. 1).
   
      PRÍLOHA
      
         
            „PRÍLOHA II
            
               Referenčné laboratórium Spoločenstva a konzorcium národných referenčných laboratórií podľa článku 6 ods. 2
            
            REFERENČNÉ LABORATÓRIUM SPOLOČENSTVA
            Spoločné výskumné centrum Európskej komisie. Inštitút pre referenčné materiály a merania. Geel, Belgicko.
            NÁRODNÉ REFERENČNÉ LABORATÓRIÁ ČLENSKÝCH ŠTÁTOV
            
               Belgique/België
            
            
                        —
                     
                     
                        Federaal Laboratorium voor de Voedselveiligheid Tervuren (FLVVT –FAVV),
                     
                  
                        —
                     
                     
                        Vlaamse Instelling voor Technologisch Onderzoek (VITO), Mol,
                     
                  
                        —
                     
                     
                        Centre wallon de Recherches agronomiques (CRA-W), Gembloux.
                     
                  
               Česká republika
            
            
                        —
                     
                     
                        Ústřední kontrolní a zkušební ústav zemědělský (ÚKZÚZ), Praha.
                     
                  
               Danmark
            
            
                        —
                     
                     
                        Fødevarestyrelsens Laboratorie Aarhus (kemisk),
                     
                  
                        —
                     
                     
                        Fødevarestyrelsens Laboratorie Ringsted (kemisk og mikrobiologisk).
                     
                  
               Deutschland
            
            
                        —
                     
                     
                        Sachgebiet Futtermittel des Bayrischen Landesamtes für Gesundheit und Lebensmittelsicherheit (LGL), Oberschleißheim,
                     
                  
                        —
                     
                     
                        Landwirtschaftliche Untersuchungs- und Forschungsanstalt (LUFA), Speyer,
                     
                  
                        —
                     
                     
                        Staatliche Betriebsgesellschaft für Umwelt und Landwirtschaft. Geschäftsbereich 6 – Labore Landwirtschaft, Nossen,
                     
                  
                        —
                     
                     
                        Thüringer Landesanstalt für Landwirtschaft (TLL). Abteilung Untersuchungswesen. Jena.
                     
                  
               Eesti
            
            
                        —
                     
                     
                        Põllumajandusuuringute Keskus (PMK). Jääkide ja saasteainete labor, Saku, Harjumaa,
                     
                  
                        —
                     
                     
                        Põllumajandusuuringute Keskus (PMK), Taimse materjali labor, Saku, Harjumaa.
                     
                  
               España
            
            
                        —
                     
                     
                        Laboratorio Arbitral Agroalimentario. Ministerio de Agricultura, Alimentación y Medio Ambiente, Madrid,
                     
                  
                        —
                     
                     
                        Laboratori Agroalimentari, Departament d'Agricultura, Ramaderia, PESCA, Alimentació i Medi Natural. Generalitat de Catalunya, Cabrils.
                     
                  
               France
            
            
                        —
                     
                     
                        Laboratoire de Rennes (SCL L35), Service Commun des Laboratoires DGCCRF et DGDDI, Rennes.
                     
                  
               Éire/Ireland
            
            
                        —
                     
                     
                        The State Laboratory, Kildare.
                     
                  
               Ελλάδα
            
            
                        —
                     
                     
                        Εργαστήριο Ελέγχου Κυκλοφορίας Ζωοτροφών Θεσσαλονίκης.
                     
                  
               Italia
            
            
                        —
                     
                     
                        Istituto Superiore di Sanità. Dipartimento di Sanità Pubblica Veterinaria e Sicurezza Alimentare, Roma,
                     
                  
                        —
                     
                     
                        Centro di referenza nazionale per la sorveglienza ed il controllo degli alimenti per gli animali (CReAA), Torino.
                     
                  
               Kypros
            
            
                        —
                     
                     
                        Feedingstuffs Analytical Laboratory, Department of Agriculture, Nicosia.
                     
                  
               Latvija
            
            
                        —
                     
                     
                        Pārtikas drošības, dzīvnieku veselības un vides zinātniskais institūts BIOR, Rīga.
                     
                  
               Lietuva
            
            
                        —
                     
                     
                        Nacionalinis maisto ir veterinarijos rizikos vertinimo institutas, Vilnius.
                     
                  
               Luxembourg
            
            
                        —
                     
                     
                        Laboratoire de Contrôle et d'essais – ASTA, Ettelbruck.
                     
                  
               Magyarország
            
            
                        —
                     
                     
                        Nemzeti Élelmiszerlánc-biztonsági Hivatal, Élelmiszer- és Takarmánybiztonsági Igazgatóság, Takarmányvizsgáló Nemzeti Referencia Laboratórium, Budapest.
                     
                  
               Nederland
            
            
                        —
                     
                     
                        RIKILT Wageningen UR, Wageningen.
                     
                  
               Österreich
            
            
                        —
                     
                     
                        Österreichische Agentur für Gesundheit und Ernährungssicherheit (AGES), Wien.
                     
                  
               Polska
            
            
                        —
                     
                     
                        Instytut Zootechniki – Państwowy Instytut Badawczy, Krajowe Laboratorium Pasz, Lublin,
                     
                  
                        —
                     
                     
                        Państwowy Instytut Weterynaryjny, Pulawy.
                     
                  
               Portugal
            
            
                        —
                     
                     
                        Instituto Nacional de Investigação Agrária e Veterinária, I.P. (INIAV,IP), Lisboa.
                     
                  
               Slovenija
            
            
                        —
                     
                     
                        Univerza v Ljubljani. Veterinarska fakulteta. Nacionalni veterinarski inštitut. Enota za patologijo prehrane in higieno okolja, Ljubljana,
                     
                  
                        —
                     
                     
                        Kmetijski inštitut Slovenije, Ljubljana.
                     
                  
               Slovensko
            
            
                        —
                     
                     
                        Skúšobné laboratórium analýzy krmív, Ústredný kontrolný a skúšobný ústav poľnohospodársky, Bratislava.
                     
                  
               Suomi/Finland
            
            
                        —
                     
                     
                        Elintarviketurvallisuusvirasto/Livsmedelssäkerhetsverket (Evira), Helsinki/Helsingfors.
                     
                  
               Sverige
            
            
                        —
                     
                     
                        Avdelningen för kemi, miljö och fodersäkerhet, Statens Veterinärmedicinska Anstalt (SVA), Uppsala.
                     
                  
               United Kingdom
            
            
                        —
                     
                     
                        LGC Ltd, Teddington.
                     
                  NÁRODNÉ REFERENČNÉ LABORATÓRIÁ KRAJÍN EZVO
            
               Nórsko
            
            
                        —
                     
                     
                        Národný inštitút pre výskum výživy a morských plodov (NIFES), Bergen.“